
เมื่อถึงเวลาประชุม เลขานุการสภาองค์การบริหารส่วนตำบลห้วยปริกให้สัญญาณเรียกสมาชิกสภาองค์การบริหารส่วนตำบลห้วยปริกเข้าห้องประชุม  นายปราโมทย์  วัฒนพฤกษ์ ประธานสภาองค์การบริหารส่วนตำบลห้วยปริก ทำหน้าที่ประธานของที่ประชุม ได้กล่าวเปิดประชุมและดำเนินการประชุม
ประธาน
วันนี้เป็นการประชุมสภาองค์การบริหารส่วนตำบลห้วยปริก สมัยสามัญ
สมัยที่ 2 ประจำปี พ.ศ. 2568 ครั้งที่ 1/2568 วันที่ 23 เมษายน 
2568 เวลา 13.00 น.ณ ห้องประชุมสภาองค์การบริหารส่วนตำบล
ห้วยปริก มีระเบียบวาระการประชุม 5 ระเบียบวาระ วันนี้นายกองค์การบริหารส่วนตำบลห้วยปริกป่วยไม่สามารถเข้าร่วมประชุมได้ ท่านได้มอบหมายให้รองนายกองค์การบริหารส่วนตำบลห้วยปริก คนที่ 2 เป็นผู้ทำหน้าที่แทนในวันนี้ ซึ่งการประชุมวันนี้ สมาชิกสภาองค์การบริหารส่วนตำบลห้วยปริกได้ลาป่วยจำนวน 2 คน ได้แก่คุณประเสริฐ  บัวจันทร์ และคุณประสิทธิ์ เพ็งสกุล ผมขอเข้าระเบียบวาระการประชุม
ระเบียบวาระที่  ๑

เรื่องที่ประธานแจ้งให้ทราบ
ประธาน



วันที่ 27 เมษายน 2568 นี้ เขตเลือกตั้งที่ 8 จังหวัดนครศรีธรรมราช จะมี




การเลือกตั้งสมาชิกสภาผู้แทนราษฎรแทนตำแหน่งที่ว่าง จึงขอให้ท่านช่วย




ประชาสัมพันธ์ให้ชาวบ้านไปใช้สิทธิเลือกตั้งด้วย
ระเบียบวาระที่  ๒

เรื่องรับรองรายงานการประชุมครั้งที่แล้ว
ประธาน
รายงานการประชุมครั้งที่แล้วทุกท่านได้รับแล้ว จึงขอให้ตรวจดูว่าตรงตามที่ได้ประชุมหรือไม่ หากไม่ถูกต้องสามารถแก้ไขได้ 
ที่ประชุม


ได้ร่วมกันตรวจดูโดยไม่ขอแก้ไขแต่อย่างใด
ประธาน
เมื่อไม่มีท่านใดเสนอขอแก้ไข เป็นอันว่าที่รายงานการประชุมครั้งที่ผ่านมาถูกต้องแล้ว ถือว่าที่ประชุมให้การรับรองรายงานการประชุมครั้งที่ผ่านมา
ระเบียบวาระที่  ๓
เรื่องขออนุมัติโอนเงินงบประมาณรายจ่าย เพื่อตั้งจ่ายเป็นรายการใหม่

ประจำปีงบประมาณ พ.ศ. 2568
ประธาน
ขอเชิญรองนายกองค์การบริหารส่วนตำบลห้วยปริก คนที่ 2 ชี้แจงครับ
รองนายก อบต. คนที่ 2
ท่านประธานและสมาชิกสภาองค์การบริหารส่วนตำบลห้วยปริกทุกท่าน
ผมดนุพร  คงสา รองนายกองค์การบริหารส่วนตำบลห้วยปริก คนที่ 2
วันนี้นายกองค์การบริหารส่วนตำบลห้วยปริกป่วย ท่านได้มอบหมายให้ผม
เป็นผู้ชี้แจงหรือแถลงแทนท่านในการประชุมวันนี้
ด้วยสำนักปลัดองค์การบริหารส่วนตำบลได้แจ้งว่าเครื่องปรับ
อากาศที่ติดตั้งในห้องปลัดองค์การบริหารส่วนตำบลเกิดการชำรุด เปิดเครื่องปรับอากาศแล้วมีลมร้อนออกจากตัวเครื่อง ไม่มีความเย็นและมีเสียงดังออกจากตัวเครื่อง ซึ่งเครื่องปรับอากาศเครื่องดังกล่าว พบว่าจัดซื้อในปี 2553 มีอายุการใช้งานมานาน และในการซ่อมบำรุงมีราคาสูง ไม่คุ้มค่า เห็นควรจัดซื้อเครื่องปรับอากาศเครื่องใหม่มาใช้งานทดแทนเครื่องเดิม เพื่อให้การปฏิบัติงานเป็นไปอย่างมีประสิทธิภาพ สำนักปลัดองค์การบริหารส่วนตำบลจึงเสนอเพื่อพิจารณาอนุมัติโอนงบประมาณรายจ่ายเพื่อ
/ตั้งจ่าย...

ตั้งจ่ายเป็นรายการใหม่ เพื่อจ่ายเป็นค่าจัดซื้อเครื่องปรับอากาศ แบบแยกส่วน (ราคารวมค่าติดตั้ง) แบบติดผนัง (ระบบ inverter) ขนาด 18,000
บีทียู จำนวน 1 เครื่อง จำนวนเงินตั้งจ่าย 27,900.-บาท (รายละเอียดและราคามาตรฐานครุภัณฑ์ สำนักงบประมาณ รายละเอียดดังนี้
ตั้งจ่ายรายการใหม่ แผนบริหารงานทั่วไป งานบริหารทั่วไป งบลงทุน ค่าครุภัณฑ์ ประเภทครุภัณฑ์สำนักงาน เพื่อจ่ายเป็นค่าจัดซื้อเครื่องปรับอากาศ แบบแยกส่วน แบบติดผนัง (ระบบ Inverter) ขนาด 18,000 บีทียู จำนวน 1 เครื่อง จำนวนเงิน 27,900.-บาท โดยมีคุณลักษณะดังนี้




1.ขนาดที่กำหนดเป็นขนาดไม่ต่ำกว่า 18,000 บีทียู




2.ราคาที่กำหนดเป็นราคารวมค่าติดตั้ง
3.เครื่องปรับอากาศที่มีความสามารถในการทำความเย็นขนาดไม่เกิน 40,000 บีทียู
ต้องได้รับการรับรองมาตรฐานผลิตภัณฑ์อุตสาหกรรม และฉลากประหยัดไฟฟ้าเบอร์ 5
4.ต้องเป็นเครื่องปรับอากาศที่ประกอบสำเร็จรูปทั้งชุด ทั้งหน่วยส่งความเย็นและหน่วยระบายความร้อนจากโรงงานเดียวกัน




5.มีความหน่วงเวลาการทำงานของคอมเพรสเซอร์
6.การจัดซื้อเครื่องปรับอากาศขนาดอื่น ๆ (นอกจากข้อ 3) นอกเหนือจากการพิจารณาด้านราคาแล้ว เพื่อเป็นการประหยัดพลังงงานควรพิจารณาเครื่องปรับอากาศที่มีค่าประสิทธิภาพพลังงานตามฤดูกาล (SEER) สูงกว่า




7.การติดตั้งเครื่องปรับอากาศ




   (1)แบบแยกส่วน ประกอบด้วยอุปกรณ์ ดังนี้ สวิตซ์ 1 ตัว 


     

   ท่อทองแดงไปกลับหุ้มฉนวนยาว 4 เมตร สายไฟยาวไม่เกิน 15 เมตร




8.ค่าติดตั้งเครื่องปรับอากาศ


 

   (กรณีต้องการแสดงค่าติดตั้งแยกจากราคาเครื่องปรับอากาศ)




   (3)ชนิดติดผนัง


   

    ขนาด 12,000-24,000 บีทียู 3,500.-บาท
ครุภัณฑ์ดังกล่าวนี้ได้กำหนดไว้ในบัญชีราคามาตรฐานครุภัณฑ์ สำนักงบประมาณ ธันวาคม 2567
โดยโอนลด แผนงานบริหารงานทั่วไป งานบริหารทั่วไป งบดำเนินงาน 
ค่าใช้สอย ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายงบรายจ่ายอื่น ๆ รายการโครงการงานรัฐพิธีราชพิธี จำนวน 27,900.-บาท 
จึงขอเสนอให้สภาองค์การบริหารส่วนตำบลห้วยปริกพิจารณาอนุมัติด้วย 
/ประธาน...

ประธาน



ขอบคุณรองนายกองค์การบริหารส่วนตำบลห้วยปริก คนที่ 2 ที่ได้ชี้แจง




การโอนเงินงบประมาณรายจ่ายเพื่อตั้งจ่ายเป็นรายการใหม่ สมาชิกสภา




องค์การบริหารส่วนตำบลห้วยปริกท่านใดจะอภิปรายบ้าง
ที่ประชุม


ไม่มี
ประธาน



เมื่อไม่มีท่านใดประสงค์ที่จะอภิปราย ดังนั้นผมขอมติที่ประชุม ท่านใด




อนุมัติโอนเงินงบประมาณรายจ่าย เพื่อตั้งจ่ายเป็นรายการใหม่ ประจำปี




งบประมาณ พ.ศ. 2568 โปรดยกมือ
ที่ประชุม


ยกมือมีมติดังนี้





มติอนุมัติ


จำนวน  4  เสียง





มติไม่อนุมัติ 


จำนวน  -   เสียง





งดออกเสียง


จำนวน  1  คน
ประธาน
มติที่ประชุมอนุมัติ จำนวน 4 เสียง และงดออกเสียง จำนวน 1 คน
สรุปว่าที่ประชุมมีมติอนุมัติโอนเงินงบประมาณรายจ่ายเพื่อตั้งจ่ายเป็นรายการใหม่ ประจำปีงบประมาณ พ.ศ. 2568
ระเบียบวาระที่ 4

เรื่องขอความเห็นชอบโอนถนนสายตลาดห้วยปริก-บ้านคลองสาย




มีความกว้าง 9.00 เมตร ระยะทางยาว 5,300 เมตร ให้ไปอยู่ใน




ความดูแลของกรมทางหลวงชนบท
ประธาน



ขอเชิญรองนายกองค์การบริหารส่วนตำบลห้วยปริก คนที่ 2 ชี้แจงครับ
รองนายก อบต. คนที่ 2

ท่านประธานและสมาชิกสภาองค์การบริหารส่วนตำบลห้วยปริกทุกท่าน




ผมดนุพร  คงสา รองนายกองค์การบริหารส่วนตำบลห้วยปริก คนที่ 2





ด้วยองค์การบริหารส่วนตำบลห้วยปริก มีถนนสายตลาดห้วยปริก-




บ้านคลองสาย มีความกว้าง 9.00 เมตร ระยะทาง 5,300 เมตร อยู่ใน




ความรับผิดชอบขององค์การบริหารส่วนตำบลห้วยปริก โดยปัจจุบันถนน




สายตลาดห้วยปริก-บ้านคลองสาย เป็นถนนสายที่มีความสำคัญเป็นถนน




สายหลักของประชาชนที่ใช้สัญจรมาก และเชื่อมต่อกับตำบลคลองเส




อำเภอถ้ำพรรณรา และสามารถใช้เส้นทางเดินทางไปยังจังหวัดสุราษฎร์ธานี
ได้ ซึ่งขณะนี้สภาพถนนมีการชำรุดมาก และคาดว่าใช้งบประมาณในการ
ซ่อมแซมปรับปรุงสูง จึงจำเป็นต้องโอนไปให้กรมทางหลวงชนบทดูแล เพื่อเป็นประโยชน์ให้แก่พี่น้องประชาชนที่จะได้รับความปลอดภัยและความสะดวกในการสัญจร

ซึ่งระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 ข้อ 215 หลังจากการตรวจสอบแล้ว พัสดุใดหมดความจำเป็น หรือหากใช้ในหน่วยงานของรัฐต่อไปจะสิ้นเปลืองค่าใช้จ่ายมาก ให้เจ้าหน้าที่เสนอรายงานต่อหัวหน้าหน่วยงานของรัฐ เพื่อพิจารณาสั่งให้ดำเนินการตามวิธีการอย่างหนึ่งอย่างใด ดังต่อไปนี้ (3) โอน
ให้โอนแก่หน่วยงานของรัฐ หรือองค์การสถานสาธารณกุศล ตามมาตรา 47 (7) แห่งประมวลรัษฎากร ทั้งนี้ให้มีหลักฐานการส่งมอบไว้ต่อกันด้วย
/จึงขอ...

จึงขอให้สภาองค์การบริหารส่วนตำบลห้วยปริก พิจารณาให้ความ
เห็นชอบการโอนถนนสายตลาดห้วยปริก-บ้านคลองสาย ให้ไปอยู่ในความดูแลของกรมทางหลวงชนบทต่อไป
ประธาน



รองนายกองค์การบริหารส่วนตำบลห้วยปริก คนที่ 2 ได้ชี้แจงเหตุผลที่ต้อง




โอนถนนสายตลาดห้วยปริก-บ้านคลองสาย ให้ไปอยู่ในความดูแลของกรม




ทางหลวงชนบทไปแล้ว ท่านใดมีความคิดเห็นอย่างไรบ้าง
ที่ประชุม


ไม่มี
ประธาน



เมื่อไม่มีท่านใดเสนอ ดังนั้นผมขอมติที่ประชุม ท่านใดเห็นชอบโอนถนนสาย




ตลาดห้วยปริก-บ้านคลองสาย ความกว้าง 9.00 เมตร ระยะทางยาว




5,300 เมตร ให้ไปอยู่ในความดูแลของกรมทางหลวงชนบท โปรดยกมือ
ที่ประชุม


ยกมือมีมติดังนี้





มติเห็นชอบ


จำนวน  4  เสียง





มติไม่เห็นชอบ 


จำนวน  -   เสียง





งดออกเสียง


จำนวน  1  คน
ประธาน



มติที่ประชุมเห็นชอบ จำนวน 4 เสียง และงดออกเสียง จำนวน 1 คน




สรุปว่าที่ประชุมมีมติเห็นชอบโอนถนนสายตลาดห้วยปริก-บ้านคลองสาย




ให้ไปอยู่ในความดูแลของกรมทางหลวงชนบท
ระเบียบวาระที่ 5

เรื่องอื่น ๆ 
ประธาน
ท่านใดมีเรื่องอื่นจะเสนอบ้าง ขอเชิญครับ
นายธีรยุทธ  จิตรธรรม
ท่านประธาน ฝ่ายบริหาร และสมาชิกสภาองค์การบริหารส่วนตำบล
ห้วยปริกทุกท่าน ผมธีรยุทธ  จิตรธรรม สมาชิกสภาองค์การบรหารส่วน
ตำบลห้วยปริก หมู่ที่ 2 ตามที่องค์การบริหารส่วนตำบลห้วยปริกได้จัดซื้อ
หินคลุกเพื่อมาถมหลุมบ่อ ผมขอเสนอว่าเวลาจะนำหินคลุกไปถมขอให้แจ้ง
สมาชิกสภาองค์การบริหารส่วนตำบลห้วยปริกเจ้าของพื้นที่ทราบด้วย เพื่อ
จะได้ชี้จุดที่ต้องการถมให้ถูกต้อง ขอฝากรองนายกองค์การบริหารส่วนตำบลห้วยปริก คนที่ 2 ไว้ด้วย
รองนายก อบต. คนที่ 2
การนำหินคลุกไปถมเป็นการถมตามจุดที่ได้สำรวจไว้ก่อนหน้าที่แล้ว หาก
สมาชิกสภาองค์การบริหารส่วนตำบลห้วยปริกของหมู่บ้านประสงค์ที่จะไป
ยังจุดถมหลุมบ่อ ผมจะให้เจ้าหน้าที่แจ้งให้ทราบ วันนี้นำหินไปถมหมู่ที่ 1
และหมู่ที่ 5 ลานออกกำลังกาย ซึ่งตั้งอยู่ในโรงเรียนชุมชนวัดสุวรรณาราม
และขอให้ท่านประชาสัมพันธ์ให้ชาวบ้านทราบด้วย เพื่อจะได้มาออก
กำลังกาย ส่วนการซ่อมแซมไฟฟ้าต้องรอสักระยะเพื่อจัดหางบประมาณ
มาดำเนินการ
ประธาน



ขอบคุณรองนายกองค์การบริหารส่วนตำบลห้วยปริก คนที่ 2 ที่ชี้แจง




ท่านใดจะเสนอเรื่องอื่นบ้าง
/นายเจษฎา...
-6-
นายเจษฎา  สุมน


ท่านประธานและสมาชิกสภาองค์การบริหารส่วนตำบลห้วยปริกทุกท่าน




ผมเจษฎา  สุมน สมาชิกสภาองค์การบริหารส่วนตำบลห้วยปริก หมู่ที่ 6




ผมขอปรึกษาถึงการติดตั้งกระจกส่องทางของหมู่ที่ 6 จำนวน 2 จุด ขอให้




ติดตั้งให้ด้วย
ประธาน



สมาชิกสภาองค์การบริหารส่วนตำบลห้วยปริก หมู่ที่ 6 เสนอให้ติดตั้ง
 



กระจกส่องทาง จำนวน 2 จุด ขอฝากให้ฝ่ายบริหารดำเนินการด้วย




ท่านใดมีเรื่องอื่นเสนอบ้าง
ที่ประชุม


ไม่มี
ประธาน
ขอขอบคุณทุกท่านที่ได้มาทำหน้าที่ในฐานะตัวแทนชาวบ้าน บัดนี้ก็หมดเรื่องที่จะประชุมตามระเบียบวาระแล้ว ขอปิดการประชุม    
ปิดประชุมเวลา  ๑3.24  นาฬิกา
            




      (ลงชื่อ)   ชาตรี  ชูขันธ์




                                   (นายชาตรี  ชูขันธ์)
                                                            เลขานุการสภาองค์การบริหารส่วนตำบล/บันทึก
                (ลงชื่อ)  ปราโมทย์  วัฒนพฤกษ์               


  (นายปราโมทย์  วัฒนพฤกษ์)

            ประธานสภาองค์การบริหารส่วนตำบลห้วยปริก
